kapagkarakang magkakilala tayo ay di ko na pinagalinlanganan ang busilak mong budhi at gintong kalooban. at kung tunay na nagsipamuhatan sa guwang ng iyong dibdib ang mga kataga mong ipinasinaya sa akin magmula sa bahay, pati sa kalesa, sa hotel at hanggang sa bangka. at kung hindi pagsasamantala lamang ang ginawa mong malimit na pagpisil sa mga kamay ko. ay panahon nanga ng ayong marapat kang mapukaw, mahabag at matutong humango sa akin sa kinasadlakan kong kahihiyaan. tahasang sinasabi ko na di ako maaaring mamalagi sa ganitong buhay na pinaghatdan mo sa akin. inuulit kong ikaw nga, tirso, ang sanhi at kadahilanan ng lahat na ito. kung hindi sa malaking pagtitiwala ko sa kabayanihan ng puso mo, bakit ba'di ko pa ipagtatapat, ay sa ako'sadyang kalaban ng pagpapakunwari, ay hindi sana ako bumalangkas ng kasinungalingan sa harap ng kapatid ko'hipag, at disi'di ka naman nagkaroon ng maliligayang sandali sa pangangarap ng gising sa piling ko kagabi.